Конкурс за студије у Кини

Чангша универзитет − Научно-технолошки факултет, покрајина Хуан, расписује Конкурс за упис на редовне студије, за академску 2024/25. годину. Владе Републике Кине додјељује стипендију за земље потписнице иницијативе „Пут свиле”.

- Предмет студија: Нови извори енергије и инжењеринг (језик студирања је кинески).

- Стипендија покрива: плаћена предавања, смјештај, трошкове живота и основно здравствено осигурање.

- Основни услови аплицирања: кандидати не смију бити кривично гоњени, морају имати увјерење да су физички и ментално здрави, морају бити примјерног владања, морају бити млађи од 25 година (за крајњи датум се узима 1. септембар 2024), морају имати увјерење о завршеној средњој школи, као и друге сертификате или дипломе од значаја, морају познавати кинески језик, по могућности 180 бодова на нивоу 4, HSK скале.

Кандидати који не буду имали одговарајући ниво познавања кинеског језика прву академску годину по упису могу провести учећи језик како би достигли прописани ниво познавања кинеског језика.

- Како аплицирати?

1. Улогујте се на сајт Чангша научно-технолошког факултета путем линка: http://csust.17gz.org/member/login.do, пратите упутства, одаберите програм стипедије „Silk Road” и пошаљите документа онлајн.

2. Одмах пошто се улогујете потребно је уплатити надокнаду за процес аплицирања у износу од 500 јена. Важно је да знате да се тај новац не рефундира, чак ни у случају да нисте одабрани за факултет на који аплицирате. Они кандидати који буду прошли први круг селекције биће накнадно обавијештени о полагању пријемног испита.

3. Након првог круга селекције добићете потврду о истом, те се тада пријављујете на програм стипендирања Владе Републике Кине путем сљедећег линка: http://www.campuschina.org

4. Када се пријавите, важно је да пратите ток апликације тако што ћете редовно пратити имејл адресу на којој ћете добијати све важне информације за даљи ток уписа.

5. У случају да будете одабрани, потребно је да се упишете на факултет у складу са прописаним правилима.

- Кандидати морају користити енглески или кинески као званичне језике уписа на факултет. Документа која су потребна за упис укључују:

- важећи пасош (у случају да већ боравите у Кини, потребно је доставити и боравишну дозволу);

- диплому о положеном матурском испиту (уколико кандидати још увијек немају положен матурски испит у периоду апликације и уписа, потребно је доставити валидну потврду о учењу, док диплому обавезно треба достави у септембру, када почиње академска година);

- свједочанства о завшеним разредима средње школе;

- љекарско увјерење, као и резултате крвне слике (кандидати морају прецизно испунити љекарски формулар на енглеском или кинеском језику; сви формулари који буду непотпуни, без печата здравствене установе или потписа љекара сматраће се неважећим; здравствени формулар можете преузети из додатка имејлу који добијете приликом уписа);

- увјерење да се против кандидата не води кривични поступак;

- важећи сертификат о познавању кинеског језика (HSK скала, ниво 4, 180 бодова или више);

- план студирања;

- све потврде или сертификате о ваннаставним или спортским активностима које сматрате релевантним за пријаву (није обавезно).

Напомена: Уколико се пријавни формулари испињавају на неком трећем језику, морате доставити овјерен превод на енглески или кинески језик свих потребних докумената.

Крајњи рок за пријаву је 15. мај 2024.

Кандидати морају да доставе прецизне контакте (бројеве телефона, имејл адресе). Кандидати су у обавези да благовремено и на вријеме одговарају на имејлове које добијају у току процеса селекције и уписа. Када прођете први круг селекције, не смијете мијењати студијски програм нити језик на којем се одвија процес уписа. Приликом доласка, студенти морају са собом понијети оригинално љекарско увјерење о здравствено стању, као и резултате крвне слике.

Контакт информације:

**Adresa: Yuntang Campus, no. 960, section 2, Wan Jiali South Road, Changsha, Hunan Province**

**Email:** [**admission@csust.edu.cn**](mailto:admission@csust.edu.cn)

**Tel: +86-731-85256025**